Lav et referat af nedenstående tekst:

Tekst:
En række botilbud i Jammerbugt Kommune er tirsdag blevet pålagt at indføre besøgsrestriktioner i en periode, der kan vare op til fire uger. Det fortæller Jammerbugt Kommune på sin hjemmeside. Restriktionerne betyder, at beboerne kun må modtage indendørs besøg, hvis der er tale om en kritisk situation, eller der er tale om tre nære pårørende, der er faste besøgende hos beboeren. Alle andre besøg skal foregå udendørs, lyder på hjemmesiden. Jammerbugt Kommune har modtaget påbud fra Styrelsen for Patientsikkerhed om at indføre besøgsrestriktioner fra 4. maj på både de kommunale og private botilbud i Brovst og Aabybro. Påbuddet er givet på grund af det testkorrigerede kommuneincidens, som 3. maj var på 52,39. Besøgsrestriktionerne omfatter både indendørs fællesarealer og servicearealer, og den del af boligen, som borgerne selv råder over. Borgmester Mogens Christen Gade ærgrer sig over situationen. -	Det er selvfølgelig ærgerligt, at vi må skærpe besøgsrestriktionerne på botilbuddene i Brovst og Aabybro. Når det er sagt, så følger vi selvfølgelig påbuddet fra Styrelsen fra Patientsikkerhed, og er kun interesseret i at forebygge og inddæmme udbredelsen af covid-19. Jeg kan kun opfordre til, at vi alle er ekstra opmærksomme på at overholde de gældende anbefalinger, så vi kan få bragt incidenstallet ned, og igen få åbnet for besøg på botilbuddene, lyder det fra borgmesteren. Besøgsrestriktionerne gælder som udgangspunkt i fire uger. Styrelsen for Patientsikkerhed kan dog ophæve påbuddet tidligere. Det sker, når det testkorrigerede kommuneincidens i Jammerbugt Kommune har været under 50 i en periode på syv dage. På de enkelte botilbud bortfalder besøgsrestriktionerne desuden automatisk, når 80 procent af beboerne på det pågældende botilbud er færdigvaccinerede.

Referat:
10 botilbud i Jammerbugt Kommune er fra tirsdag 4. maj blevet pålagt besøgsrestriktioner.